כמוש

כְּמוֹשׁ (לפי ניקוד המקרא; באבלאית: <sup>d</sup>kà-mi/me-iš,<ref name=":0"></ref> ,<ref name=":0"></ref> באוגריתית: 𐎑𐎑𐎟𐎆𐎟𐎋𐎎𐎘 – טֿטֿ ו כמתֿ,<ref name=":0"></ref> במואבית: 𐤊𐤌𐤔 – כמש<ref>KAI 181 (מצבת מישע), KAI 306 (הכתובת מקיר-מואב)</ref>) היה האל הלאומי של מואב. עוד מימי העיר הכנענית אֶבְּלָה הוא ידוע בשם "כמיש". המואבים עבדו את כמוש עד לתקופה הפרסית. עדויות שונות לשם האל, המעידות על פרטי מידע שונים, מעידות כנראה על צורות שונות מאוד של האל ואולי אף על קשר רופף מאוד בין הדמויות השונות של האל כפי שעולה מהעדויות.<ref name=":0"></ref>

==בתקופת הברונזה==
כמוש ידוע כבר מימי כתבי אבלה, שם החודש הרביעי בלוח השנה קרוי על שמו.<ref name=":0"></ref> האל כמוש ידוע גם משמות תיאופוריים אמוריים ואכדיים, וכן ממילון אמורי–אכדי המתוארך לימי עמורפיא (חמורבי) או רים־סין הראשון, בו מוקבל כמוש (Kamiš) בטור המלים האמורי לאל אאה (או אנכי) בטור המלים האכדי.<ref name=":0"></ref> ברשימת אלים אחרת הוקבל האל כמוש (Kammuš) לנרגל.<ref name=":0"></ref>

יש המשערים שהעיר כרכמיש נקרא על שם כמוש.<ref name=":0"></ref>

מאוחר יותר מופיע בשירת אוגרית האל "טֿטֿ ו כמתֿ" (העיצורים הפרוטו־שמיים שהשתמרו באוגריתית ומופיעים בשם זה מתעתקים לעברית כ"צץ־וכמש"): בלחש עלילת האלים הנאבקים בנחש, הדמות המרכזית "אם פחל" קוראת לאמה, הדמות המרכזית השנייה, שמש, להוביל קול אל אלים שונים במעונותיהם, כדי להודיעם לחש קסם נגד נשיכת נחשים. לכל קריאה לאל מוקדש קטע ביצירה, כאשר ההבדל בין הקטעים הוא רק בשם האל ומעונו; לצץ־וכמוש מוקדש הקטע השביעי מבין קטעים אלה, ומעונו הנזכר בלוח הוא "חרית".<ref name=":0"></ref><ref> – לוח UT 607 = KTU<sup>2</sup> 1.100</ref> בלוח הממשיך את הלוח הזה, בשל ערפל שכיסה את הארץ גברה "חמה" (ארס), ובין האלים הרבים שנזכרו (רובם בזוגות) כאוספי ה"חמה" מוזכר שוב האל צץ־וכמוש, ללא זוג.<ref> – לוח UT 608 = KTU<sup>2</sup> 1.107</ref> צץ־וכמוש מוזכר גם בטקסט אוגריתי נוסף, במסגרת לחש הקשור בלויתן נחש מיתולוגי ובגירוש, בו נזכרים אלים אחרים.<ref>KTU<sup>2</sup> 1.82 (ראו )</ref>

== בתקופת הברזל ==
בתקופת הברזל היה כמוש האל הלאומי של מואב.

=== ארכאולוגיה וממצאים אפיגרפיים ===
בכתובת מקיר-מואב, שנמצאה בבית בכרכ שבירדן, מתואר שמישע מלך מואב הקדיש מבער לכמוש.

בתעודות אשוריות נזכרים שמות של מלכי מואב המורכבים ביסוד כמוש: כמשנדב, בימי סנחריב, ומלך נוסף ששמו מתחיל ביסוד כמוש, בימי אשורבנפל. שמות עם היסוד כמוש נמצאו בחותמות במספר חפירות ארכאולוגיות: כמש צדק, כמשיחי, כמשעם וכמשאל. השם כמשפלט מופיע בפפירוס ארמי ממצרים מן התקופה הפרסית. המלים עבד כמוש מופיעות בכתובת ארמית ממואב מסוף התקופה הפרסית.

במצבת מישע כמוש מוזכר מספר פעמים:
* בשורה שלוש מציין מישע שבנה במה לכבודו - 
* בשורות חמש ושש הוא מיחס את שעבודו לישראל לכעסו של כמוש - 
* במספר מקומות מיחס מישע את ניצחונותיו לחסדו של כמוש, לדוגמה: 
* ולכבוד כמוש הוא תופס שבויי מלחמה 

==== שמות תיאופוריים ====
ישנם שמות תיאופוריים המורכבים מן השם כמוש: כמוש-נדב, כמוש-עם, כמוש-אל. ניתן להשוות אותם לשמות תיאופוריים יהודאיים כגון יהונדב, יואל (יהו-אל), גבריהו, מיכיהו, חזקיהו, ירמיהו, המורכבים מן השם יהוה. כמה שמות אנשים מואבים מורכבים ביסוד כמוש. בכתובת מישע מופיע הצירוף "עשתר-כמֹש". יש מי שסובר שהשם עשתר מורה כאן על בת זוגו של כמוש - צירוף זוג אלוהויות של זכר ונקבה; לפי דעות אחרות יש כאן מעין זיהוי של כמוש עם האל הזכר עשתר (אל כוכב השחר - נוגה).

=== במקרא ===
על פי המסופר במלכים ב', מישע מלך מואב אף הקריב את בנו הבכור לכמוש על החומה (ג', כז). חלק מן הפרשנים סבורים שהוא הקריב את בנו של מלך אדום.<ref>תשובות רב האי גאון (לבני קאבס, עמ' 153)

ובפירוש הרד"ק (מלכים ב' פרק ג' פסוק כז), שתי פרשנויות שונות על אותו בסיס, האחת בשם אביו והאחרת בשם אחיו.</ref>

במקרא מכונה מואב , כפי שישראל מכונים "עם ה'", אם כי המקרא מתאר אותו לגנאי כ, כלומר מוקצה.

במקרא מסופר שבהשפעת נשותיו המואביות בנה שלמה במה לכמוש, במקביל לבמת המולך: אם כי על פי פרשנות חז"ל לא שלמה בנה את הבמות אלא נשותיו אלא שמכיוון שלא מחה בנשיו שניסו להחטיאו, נקראת על שמו ().
את הבמות הרס יאשיהו בעת הרפורמה הדתית (מלכים ב, כ"ג, יג).

נראה שבני עמון עבדו באופן חלקי את כמוש, כפי שבני מואב עבדו בין השאר את האל העמוני מלכום. בדבריו של יפתח הגלעדי אל מלך עמון הוא אומר: "הלא את אשר יורישך כמוש אלהיך אותו תירש" ().

=== חז"ל ===
במכילתא דרשב"י יש התייחסות להבדל באיסור עבודה זרה, בין הכתוב "לא תשתחווה להם" ("השתחויה בכלל") לבין "ולא תעבדם". בין הדוגמאות לעבודה זרה מובא: "שלא יעבוד עבודה זרה, בדרך עבודתה כגון ... או יקריב שערו לכמוש...<ref></ref> 

==לקריאה נוספת==
<div style="direction: ltr;">
* Müller, Hans-Peter. "Chemosh." Pages 186-189 in Dictionary of Deities and Demons in the Bible. Edited by Karel van der Toorn, Bob Becking, and Pieter W. van der Horst. 2nd ed. Leiden: Brill, 1999. 
</div>

== קישורים חיצוניים ==

* 
* כרמית מזרחי, [http://www.witchcraft.co.il/?p=1500 אהיה אשר אהיה: בעקבות אלוהי אבותינו]
* 
==הערות שוליים==

קטגוריה:אלים כנעניים
קטגוריה:מואב
קטגוריה:אלים בתנ"ך
קטגוריה:בני עמון